Edukiak

# Agertokiak erabiltzea

LibreOffice Calc-eko agertokiak zure kalkuluetan erabil daitezkeen gelaxka-balioen multzo bat da. Izen bana eman behar diozu orriko agertoki bakoitzari. Definitu hainbat agertoki orri berean, bakoitzak balio desberdinak dituela gelaxketan. Horrela, erraz txandakatu ahal izango duzu gelaxka-balioen artean izenaren bidez, eta emaitzak berehala ikusi. Agertokiak "eta hau eginez gero..." galderak probatzeko tresnak dira.

### Zeure agertokiak sortzea

Agertoki bat sortzeko, hautatu agertokiaren datuak dituzten gelaxka guztiak.

1. Hautatu agertokien artean aldatuko diren balioak dituzten gelaxkak. Gelaxka bat baino gehiago hautatzeko, eutsi sakatuta ⌘Ctrl teklari gelaxka bakoitzean klik egiten duzun bitartean.

2. Aukeratu Tresnak - Agertokiak. Sortu agertokia elkarrizketa-koadroa agertzen da.

3. Sartu agertoki berriarentzako izen bat eta utzi beste eremuak aldatu gabe, balio lehenetsiekin. Itxi elkarrizketa-koadroa 'Ados' botoiarekin. Agertoki berria automatikoki aktibatuko da.

### Agertokiak erabiltzea

Nabigatzailearekin ere hauta daitezke agertokiak:

1. Ireki nabigatzailea 'Estandarra' tresna-barrako Nabigatzailea ikonoaren bidez .

2. Egin klik nabigatzaileko Agertokiak ikonoan .

Sortu zirenean erantsi zitzaizkien oharrekin agertzen dira agertoki horiek Nabigatzailean.

- Egin klik bikoitza agertoki baten izenean, Nabigatzailean, agertoki hori aplikatzeko uneko orriari.

- Agertoki bat ezabatzeko, egin klik eskuin-botoiarekin Nabigatzailean haren izenean, eta hautatu Ezabatu.

- Agertoki bat editatzeko, egin klik eskuin-botoiarekin Nabigatzailean haren izenean, eta hautatu Propietateak.

- Agertoki bateko gelaxken multzo baten ertza ezkutatzeko, ireki gelaxkei dagozkien agertoki guztien Propietateak elkarrizketa-koadroa, eta garbitu 'Bistaratu ertza' kontrol-laukia. Ertza ezkutatuz gero, orriko zerrenda-koadroa kentzen da, zuk agertokiak aukeratu ahal izan ditzazun.

Agertokiko beste balioetan eragina duten balioen berri izateko, aukeratu Tresnak - Detektibea - Jarraitu mendekoen aztarnari. Uneko gelaxkaren mendekoak diren gelaxketara zuzendutako geziak ikusiko dituzu.

Erlazionatutako gaiak

Agertokiak sortzea

Eragiketa anizkoitzak aplikatzea